Exqrch/javanese-Komodo-pixelgpt huggingface dataset:
Medan Marelan, Kota Medan, Sumatera Utara
Rumah Sakit Gigi lan Mulut Prima.
Klenthèng Thean Hou Klenthèng Thean Hou (Hanzi: 乐圣岭天后宫/樂聖嶺天后宮) yaiku klenthèng nem tingkat ing Kuala Lumpur, Malaysia kang mligi muja Dèwi Mazu, dèwining segara Cina
Mapan ing palemahan kang jembaré 1,67 ha (6.758 m), prenahé ing sadhuwuré Robson Heights ing Lorong Bellamy, ngadhep Dalan Syed Putra
Wangunané rampung kayasa ing taun 1987 lan resmi dibukak ing taun 1989
Klenthèng iki kabangun déning wong-wong Hainan kang manggon ing Malaysia, propertiné dimilik lan dirumat déning Paguyuban Hainan ing Selangor lan Laladan Fèdheral (cara Malayu: "Hainan Selangor dan Wilayah Persekutuan"; cara Cina: 雪隆海南会馆/雪隆海南會館)
Wangunan iki dadi salah sawijining klenthèng paling gedhé ing Asia Kidul-Wétan.
Dalan Petaling Dalan Petaling (Basa Malayu: "Jalan Petaling", Cina Prasajan: 茨厂街, Cina Padatan: 茨廠街, pinyin: Cíchǎng Jiē, Cantonese jyutping: ci4 cong2 gaai1, Tamil: பெட்டாலிங் தெரு , Peṭṭāliṅ teru) , utawa kondhang minangka "Petaling Street" yaiku kampung pacinan ing Kuala Lumpur, Malaysia
Wis pirang-pirang taun suwéné, Dalan Petaling dadi papan dagang, bisnis, lan palestarèning tradhisi masarakat Tiyonghwa ing Malasysia
Ing kéné lumrah ditemoni toko-toko kang bakulan sandhangan, olèh-olèh, jamu tamba tradhisional lan panganan khas Cina
Kajaba iku, ing papan iki uga ana bakul-bakul bangsa Malayu, India, lan Bangla
Kampung pacinan mulabukané mapan ana ing Market Square, Jalan Tun H.S
Palemahan ing High Street iku panggoné luwih dhuwur tinimbang daérah liyané, mula risiko katrajang banjir luwih sethithik
Banjur wong-wong sugih ing jama semono padha mbangun omah lan tokoné ing daérah iki
Kuala Lumpur ing abad ka-20 iku minangka kutha rintisan
Sapérangan gedhé masarakaté iku wong lanang kang wiwit ngrintis panguripané
Wong-wong lanang iku mau asalé saka Kanton lan Hakka padha mara menyang Kuala Lumpur kanggo dagang lan mèlu kerja ing tambang timah
Kumpulan wong Cina iku mau dipimpin déning kapitan, yaiku jabatan minangka pangarsané paguyubané wong-wong bangsa Tiyonghwa
Kapitan Tiyonghwa kang paling kondhang yaiku Yap Ah Loy, kang asalé saka suku Hakka.
Anri Eiko Kawashima (川島 栄子, Kawashima Eiko, lair 31 Agustus 1961), langkung misuwur kanthi asma Anri (杏里), inggih punika satunggaling penyanyi lan pangripta lagu saking Yamato, Prefektur Kanagawa
Sadangunipun langkung saking 40 taun makarya, piyambakipun nggayuh kasuksesan komersial lan popularitas ing jagad musik pop kutha nalika taun 1980-an
Rilisan debutipun inggih punika "Oribia o Kikinagara" ("Nalika Mirengaken Olivia") ing taun 1978, ingkang dipunserat dening Amii Ozaki
Piyambakipun nggayuh kasuksesan komersial lan popularitas kanthi rilisan klasikipun ing taun 1983, Timely!!, ingkang nglairaken lagu-lagu hit "Cat's Eye" lan "Kanashimi ga Tomaranai"
"Cat's Eye" dipunginakaken minangka lagu tema pambuka kapisan saking seri anime 1983 kanthi irah-irahan ingkang sami lan debut minangka No
Lagu punika manggen ing No
1 tangga lagu Oricon sadangunipun 4 minggu
Punika minangka salah satunggaling lagu J-pop kapisan ingkang dipunginakaken kagem lagu tema anime
Ing taun 2017, piyambakipun nembangaken lagu punika kanthi langsung ing pambuka acara tur es Fantasy on Ice
Piyambakipun tampil ing Acara Musik Taun Anyar Abrit lan Pethak ing pungkasan taun punika, nembangaken "Cat's Eye"
Lagu-lagu hit sanesipun kalebet: "Summer Candles" lan "Dolphin Ring", kekalihipun dados lagu standar ingkang dipunputer ing pahargyan lan resepsi manten Jepang
Sadangunipun taun 1980-an lan awal 1990-an, album-album Anri laris sanget
Piyambakipun nggadhahi tur ingkang sukses sanget—salah satunggalipun kanthi rawuh ngantos 100.000—lan tur dhateng Hawaii kaping pisanan ing taun 1987
Piyambakipun nembangaken Furusato, satunggaling lagu cariyos rakyat, nalika upacara panutup Olimpiade Mangsa 1998
Ing taun 2002, piyambakipun wiwit kolaborasi kaliyan gitaris jazz fusion Lee Ritenour, ingkang mroduksi LP 2002 Smooth Jam – Quiet Storm
Kanthi popularitas musik pop kutha ingkang wangsul malih, lan lagu-lagunipun ingkang sampun dipun-sampling dening kathah seniman enggal saking genre vaporwave lan future funk, Anri ngrasakaken kasuksesan lan popularitas enggal ing njawi Jepang.
Setadhiyon Manahan Setadhiyon Manahan (Carakan: ꦱꦼꦠꦣꦶꦪꦺꦴꦤ꧀ꦩꦤꦃꦲꦤ꧀; cara Indonésia: "Stadion Manahan") yaiku sawijining setadhiyon sarwaguna kang mapan ana ing Kutha Surakarta, Jawa Tengah, Indonésia
Setadhiyon iki bisa ngamot 20.000 wong lan dadi kandhangé klub Persis Surakarta lan Timnas bal-balan Indonésia (mligi ing gelaran AFF 2024)
Ing taun 2011, Manahan dadi setadhiyon Indonésia kang sepisanan bisa nggelar ASEAN Para Games 2011, adicara ulah raga dhisabilitas gedhé dhéwé sak-Asia Kidul-wétan
Setadhiyon iki diresmèkaké déning H.M
Soeharto, Présidhèn RI ka-2 nalika tanggal 21 Fèbruari 1998
Setadhiyon Manahan iku madeg minangka asiling panyengkuyung saka Yayasan Ibu Tien Soeharto
Wiwit dibangun ing taun 1989 migunakaké palemahan kang jembaré 170.000 m² kanthi ambané wangunan yaiku 33.300 m²
Suwéné wektu kang dibutuhaké kanggo mbangun udakara 9 taun, banjur meneri dina Setu, 21 Fèbruari 1998, Setadhiyon Manahan karesmèkaké déning Présidhèn ka-2 Républik Indonésia, H.M
Dewi Jinggawati Dewi Jinggawati iku garwane Adipati Bandar Subali ing Kadipaten Grathi
Branyak pasemone, setya bekti marang garwa
Awit saking pintere Adipati Bandar Subali anggone mranata kadipaten sarta kawulane, Grathi dadi kadipaten sing makmur
Temahan tuwuh niyate Adipati Bandar Subali nedya balela ( bangkang marang prentah, ngraman) marang Kraton Majapait
Dewi Jinggawati tansah asung pemut, supaya Sang Adipati tetep sowan ing Majapait saben taune, asok bulubekti sarta glondhong pangareng-areng
Nanging, Adipati Bandar Subali ora maelu (nggatekake marang) ature garwane
Geger Grathi lan Gugure Adipati Bandar Subali
Utusan mau asmane Adipati Ragajampi (adipati Lumajang)
Adipati Grathi asung wangsulan yen pancen wis diniyati arep balela marang Majapait
Sulayaning rembug, dadi perang tandhing antarane Adipati Ragajampi mungsuh Adipati Bandar Subali
Sabanjure, Prabu Brawijaya paring dhawuh marang Patih Maudara supaya golek jago, kanggo nyirep balelane Adipati Bandar Subali
"Adipati Grathi Bandar Subali dakpatenane
Aku nglurug perang ing Grathi, ora prelu gawa bala
Cukup aku dhewe," kandhane Kebo Marcuet
Tekan Kadipaten Grathi, Kebo Marcuet gawe geger
Kabeh prajurit Grathi ora ana sing bisa ngalahake
Awake Kebo Marcuet ora tedhas ditamani landheping gegaman
Wasana Adipati Bandar Subali kena sundhang (ketaman sungu) lambunge.
Sanalika ambruk datan bisa glawat (tumandang apa-apa)
Para prajurit Grathi gage ngrubut Kebo Marcuet, prajurit liyane gotong Adipati Bandar Subali menyang tamansari Kadipaten Grathi
Wasana Adipati Bandar Subali seda ing pangkone garwane
Sigra katungka praptane Kebo Marcuet
Weruh wujude Dewi Jinggawati, manungsa endhas kebo iku sanalika kayungyun (kasengsem, kedanan, kepencut)
Sang Dewi saguh dadi bojone, nanging nyuwun digolekake degan krambil ijo luwih dhisik
" Nek mung degan kambil ijo wae, gampang
Nanging kowe aja nglungani lho," ucape Kebo Marcuet
Apa ya kowe kuwi isih kurang percaya marang aku? Wong meteng gedhe kaya ngene iki, ora bisa mlayu
Kanggo mlaku wae kangelan, apa maneh kanggo mlayu." Kebo Marcuet banjur budhal golek degan krambil ijo
Dewi Jinggawati gage ninggalake tamansari Grathi.
Endhas Glundhungan Endhas Glundhungan utawa glundhung pringis iku memedi wujude endhas manungsa
Teka-teka gumlundhung ing sacedhake wong nalika wayah bengi
Wong sing weruh gumlundhunge endhas mau (amarga ora pati cetha), banjur tuwuh rasa kepengin ngerti, barang apa ta sing ngglindhing kuwi mau? Banjur dicedhaki
Bareng wis cedhak, wong mau lagi weruh kanthi cetha wela-wela
Sanalika endhas glundhungan mau mringis mamerake untune, terus melet-melet ilate
Mesthi wae wong sing weruh wewujudan kaya ngono mau kaget banget, banjur mlayu sipat kuping saking wedine
Ing taun 1970-an, ana mbok bakul nggendhong tenggok karo gawa obor, budhal menyang pasar
Nalika iku tabuh 3 esuk, mung mlaku
Ngliwati dalan cilik sepi sing kiwa tengene sawah lan tebon (tegalan sing ditanduri tebu)
Ora ana rasa wedi, amarga wis kulina
Saben dinane dodol janganan, kadhang ngedol asil sawahe, kadhang mung nyegat bakul janganan sing arep mlebu pasar (setor janganan neng pasar)
Mbok bakul mau kulak janganan, terus diedol ing pasar kono
Nalika liwat tebon (tegalan sing ditanduri tebu), dumadakan weruh babon warnane putih ngirid kuthuk cacahe 10
Amarga peteng, babon iku ora weruh dalan
Lakune nunjang-nunjang karo nyuwara, "Kruk, kruk, kruk," (swarane pitik babon momong anake)
" Iki yahmene kok ana pitik sesaba tekan kene
Iki pitike sapa ya? Welha kok manut dakcekel
Wah, lumayan bisa dakedol ning pasar," batine mbok bakul iku
Babon dicekel, ditaleni sikile loro pisan, terus dilebokake ing tenggok
Kuthuk-kuthuk anake dicekel kabeh, didadekake siji karo emboke
Mbok bakul nerusake laku menyang pasar
Bareng lakune meh tekan pasar, mbok bakul iku ngrasakake tenggok sing digendhong abot banget
" Welha, kok aneh ta iki? Tenggok maune entheng, bareng tekan kene dadi abot banget," batine mbok bakul
Suwelan slendhang diuculi, tenggok diudhunake, isining tenggok ditiliki
Lhadalah! Kaya ngapa kagete bareng weruh isine.
Babon iku malih endhas glundhungan mringis (nyengenges), terus ngglundhung ilang
Dene kuthuk-kuthuk mau dadi driji-driji tangan, uga terus ilang
Mbok bakul girap-girap, dadi rubungane wong akeh
Endhas glundhungan ing jagad pewayangan (pakeliran) klebu wayang setanan, balane Bathari Durga.
Lembaga Dakwah Islam Indonesia Lembaga Dakwah Islam Indonesia (LDII) (pégon: ݢ ‫‬ ‫‬ ; cara Jawa: ꦪꦪꦱꦤ꧀ꦢꦏ꧀ꦮꦃ​ꦆꦱ꧀ꦭꦩꦆꦤ꧀ꦝꦺꦴꦤꦺꦱꦶꦪꦃ; cara Arab: ) iku sawijining organisasi masarakat Islam ing Indonésia mligi nindakaké siyaran dakwah lan pangajaran agama Islam adhedhasar Al-Qur'an lan Al-Hadis
Organisasi iki wus tuwuh ngrembaka ana ing panjuru laladan Indonésia
Warga kang mèlu dadi anggota lan non-anggota jinangka ngancik udakara 30 yuta wong
Mulabukané LDII madeg iku bisa dideleng wiwit tanggal 1 Juli 1927, kadhaptaraké mawa jeneng "Yayasan Lembaga Karyawan Islam" (YAKARI) ing Kutha Kadhiri, Jawa Wétan
Madegé organisasi adhedhasar Akta Notaris Mudijomo katiti-mangsa 27 Juli 1972, minangka korèksi ngeneraké akta sadurungé kang katiti-mangsa 3 Januari 1972 kang isiné babagan panetepan tanggal madegé LEMKARI
Yasan bebadan iki diprakarsani déning sawetara pawongan, ing antarané yaiku: Ing taun 1981, lumantar Musyawarah Besar (Mubes) YAKARI, jeneng organisasi kasulih dadi "Lembaga Karyawan Islam" (LEMKARI)
Banjur ing Musyawarah Besar IV LEMKARI taun 1990, jeneng organisasi kaelih manèh dadi "Lembaga Dakwah Islam Indonesia" (LDII)
Owahan jeneng iki adhedhasar arahan saka Sudharmono minangka Wakil Présidhèn RI nalika iku, lan Jéndral TNI (Purn.) H
Awit jeneng "LEMKARI" iku saèmper karo jeneng cekakané "Lembaga Karate-Do Indonesia"
Tundhoné jeneng LDII kang dianggo minangka jeneng resmi nganti sepréné
Warga LDII kang wis kaloka ana satengahing masarakat umum ing antarané yaiku:
Bir Jawa Bir Jawa yaiku salah sawijining ombènan tradhisional kang ana ing pulo Jawa
Sejatiné ombènan ini kagolong dadi jenising wédang-wédangan lan ora ngandhut alkohol kaya déné jenenge, senadyan nganggo jeneng "Bir"
Bir Jawa iki asalé saka Dhaèrah Istimewa Ngayogyakarta
Bir Jawa iki karipta nalika jaman Ngarsa Dalem Sri Sultan Hamengkubuwana VIII ing jaman panjajahan kolonial Walanda
Bir Jawa iki dadi salah sawijining sarana diplomasi Karaton Ngayogyakarta ngadhepi bangsa Walanda lumantar apa kang diarani gastrodiplomasi
Nalika biyen Karaton Ngayogyakrta mesthi kerep nganakake apa kang diarani "perjamuan" utawa bojakrama karo pamrentah kolonial, lan rumrahe adicara mawa adat éropah mesthi ana kang diarani ombènan kang ngandhut alkohol kayata bir, anggur, lan sapiturute
Nanging amarga ombènan-ombènan kuwi kudu diimpor saka negara éropah ndadèkaké regané larang banget
Pintering para juru masak kraton bisa ngrèka wédang-wédangan kang mèmper kaya dene bir, 'warrnané semu soklat, dikocok nganti metu umpluké, nanging asaling saka rempah-rempah kang sabanjuré diarani "BIr Jawa"
Mula wédang iki didadèkaké gantining bir asli kanggo para pribumi kang ora bisa ngombé alkohol lan tamtu amarga regané murah
Bahan kang dibutuhaké: Tata cara kang kudu dilakoni:
Musée des Arts et Métiers Musée des Arts et Métiers iku museum ing Paris sing nyimpen kolèksi Conservatoire national des arts et métiers, sing diadegaké ing taun 1794 minangka gudhang kanggo ngreksa piranti lan panemon ngèlmiah
Wiwit diadegaké, museum iki dumunung ing biyara Saint-Martin-des-Champs ing "rue Réaumur" ing arondhisèmen kaping 3 Paris
Saiki, museum, sing ngalami rénovasi gedhé ing taun 1990, nduwé cabang ing jèjèré biara, kanthi obyek gedhe sing isih ana ing biara kasebut
Muséum iki duwé 80.000 barang lan 15.000 lukisan ing koleksiné, kanthi 40.000 ing Paris
Antarane koleksi kasebut yaiku versi asli pendulum Foucault
Museum iki katon ing karya tulis kayata adegan klimaks saka novel Foucault's Pendulum anggitane Umberto Eco
Museum iki bisa diakses liwat setatsiyun "Arts et Métiers" saka Metro Paris.
Prabu Tuguwasesa Prabu Tuguwasesa iku narendra (ratu) ing negara Gilingwesi
Sejatine iku satriya panengahing Pandhawa Raden Wrekudara, kang ngagem busana kanarendran
Kagungan putra kakung siji, kekasihe Raden Antawasesa
Patihe Prabu Tuguwasesa asmane Patih Yudana
Patih Yudana iku maune ratu ing Gilingwesi
Sawijining dina, Gilingwesi dilurugi wadyabala saka Ngastina, kang dipandhegani dening Prabu Karna (Adipati Karna)
Prabu Yudana dianggep luput, amarga jenenge meh padha karo jejuluke ratu Ngastina Prabu Duryudana
Mula Prabu Yudana kudu manut dibanda, disowanake ing Ngastina
Prabu Yudana ora kersa diluputake
Mung prakara jeneng meh padha wae digawe prakara
Cetha wong Ngastina iku mung golek-golek prakara kanggo nguwasani Gilingwesi
Gilingwesi ora sudi dadi jajahane Ngastina
Sadumuk bathuk sanyari bumi
Wasana dadi perang gegempuran
Nanging, wadyabala Gilingwesi kalah, Prabu Yudana bisa lolos saka kepungane mungsuh
Sigra mlajar manjing tengahing wana
Dumadakan ketemu karo Prabu Tuguwasesa lan Raden Antawasesa
Kekarone saguh sabyantu marang Prabu Yudana, ngalahake Prabu Karna sabalane
Prabu Tuguwasesa lan Raden Antawasesa klakon adu arep karo Prabu Karna lan wadyabala Ngastina
Rehne Prabu Karna sabalane ora gelem ditundhung lunga, dadi perang rame
Jebul Prabu Tuguwasesa lan Raden Antawasesa iku digdaya banget
Sedhela wae wis bisa ngalahake Prabu Karna sabalane
Sabanjure Prabu Karna sabalane dirangket, dilebokake ing pakunjaran
Prabu Tuguwasesa masrahake panguwasa Gilingwesi marang Prabu Yudana
Nanging Prabu Yudana ora kersa nampa
Sang Prabu malah masrahake panguwasa mau marang Prabu Tuguwasesa
Prabu Tuguwasesa kaaturan jumeneng ratu ing Gilingwesi
Prabu Yudana trima ngembani wae, tegese trima dadi patihe Prabu Tuguwasesa
Rehne kersane Prabu Yudana kaya ngono, wiwit dina iku Prabu Tuguwasesa jumeneng ratu ing Gilingwesi
Prabu Yudana dadi patihe, Raden Antawasesa dadi senapati perange.
Amarga Ngastina wis miwiti nggawe prakara, Prabu Tuguwasesa bakal genti nglurugi Ngastina
Ora prelu nganthi wadyabala, cukup wong telu wae; ratune, patih, lan senapati perange
Tekan Kraton Ngastina, Raden Antawasesa kadhawuhan sowan Prabu Duryudana
Wose ngrembugi supaya Prabu Duryudana lereh (seleh) keprabon
Prabu Duryudana duka banget
Sigra dhawuh marang Patih Sengkuni nyiyagakake wadyabala Ngastina kanggo ngrangket mungsuh kang nekani
Dadi perang rame ing alun-alun Ngastina
Prabu Duryudana tandhing yuda mungsuh Prabu Tuguwasesa
Prabu Duryudana kalah, diajar nganti babak bundhas
Rumangsa ora bakal menang, Prabu Duryudana ngoncati paprangan
Sedhela wae, Ngastina wis klakon bedhah
Mulyantara, Majalah Djaka Lodhang (kanthi owah-owahan saperangan)
Julio Alonso Ortega Julio Alonso Ortega (lair 23 Desember 2000 ing Las Palmas, Gran Canaria) yaiku pelayar saka Spanyol lan juwara donya kanthi spesialisasi ing kelas prau layar kanggo wong loro
Dhèwèké wis nglayar ing meh sakabehing karier olahragane kanggo Royal Gran Canaria Yacht Club, ing ngendi dhèwèké dilatih ing sangisoré bimbingan pelatih Aarón Sarmiento, lan panampa loro medhali emas Olimpiade, Luis Doreste
Kajaba saka karier nglayare, Alonso nerusake pendhidhikan dhuwur ana ing Inggris
Dhèwèké lulus kanthi gelar Sarjana Sains ing bidang Manajemen Bisnis lan nampa predikat First-Class Honours saka Universitas Lancaster
Dhèwèké banjur ngrampungaké gelar Magister ing bidang Ekonomi Politik Pasar Berkembang ana ing King's College London, sarta gelar Magister kapindho ing bidang Bisnis Internasional saka Universidad del Atlántico Medio, sing didhukung déning beasiswa saka PROEXCA
Alonso wiwit sinau nglayar nalika umuré sepuluh taun ing kelas Optimist ing Mogán, banjur gabung karo Royal Gran Canaria Yacht Club, ing ngendi dhèwèké sakteruse melu kompetisi
Ing kelas 420, Alonso kasil ngrasakaké kasuksèsan gedhé
Dhèwèké menangaké telung Kajuwaraan Layar Spanyol lan entuk posisi kapindho bebarengan karo Luis Doreste, putrané pelayar misuwur Luis Doreste lan keponakané Manuel Doreste, Gustavo Doreste, sarta José Luis Doreste— kabèh iku tokoh wigati ing sajarah layar Spanyol
Ing wektu iki, Alonso uga mèlu macem-macem Kajuwaraan Eropa lan Donya, sing nggawé dhèwèké nglumpukaké pengalaman internasional sing larang regané
Prestasi paling apiké ing kelas 420 yaiku menangaké Kajuwaraan Donya ing kategori balap tim
Prestasi iki ndadèkaké dhèwèké diakoni ing kampung halamane, ing ngendi Alonso diwènèhi pakurmatan kanggo nindakaké tendangan pambuka ing pertandhingan bal-balan antarane UD Las Palmas lan Real Madrid CF ing Estadio Gran Canaria
Nalikane pindah ing kelas 29er, Alonso kasil menangaké medhali emas ing Kajuwaraan Absolut 29er Spanyol lan medhali emas U-19 ing Kajuwaraan Spanyol
Prestasi iki ndadèkaké dhèwèké kapilih kanggo makili Spanyol ing Kajuwaraan Donya Layar Remaja 2018 sing diadakne ana ing Corpus Christi, Texas, ing ngendi Alonso bisa finis ana ing posisi kasepuluh saka sakabèhané
Ing taun sing padha, Alonso tanda tangan kontrak karo Spanish Impulse by IBEROSTAR, tim sing resmi dibentuk kanggo makili Spanyol ing Red Bull Youth America's Cup sing diadakne ing Bermuda
Sajeroning wektu iki, dhèwèké uga makili Spanyol ing Final Donya Red Bull Foiling Generation ing Miami, melu kompetisi ing katamaran Flying Phantom lan nuduhaké kaprigelan adaptasiné ing macem-macem cabang olahraga layar kinerja dhuwur
Wektu iki, Alonso sandhingan karo María Bover kanthi tujuan makili Spanyol ing kelas 470 campuran ing Olimpiade
Nganti saiki, pasangan iki wis bisa nggayuh posisi kapapat ing kategori U-24 saka Kajuwaraan Layar Donya 470, sarta posisi kalima ing kategori U-24 saka Kajuwaraan Layar Eropa 470.
Kawruh sesrawungan Kawruh sesrawungan (asring diterjemahake kanthi jamak minangka èlmu sosial ) minangka salah sawijining cawanganing kawruh, sing dikhususake kanggo sinau babagan bebrayan lan kalula-lula antarane anggota ing bebrayan kasebut
Istilah iki biyen digunakake kanggo nyebut bidang wargasastra, "kawruhing pasrawungan" asli, sing diadegake ing abad kaping 18
Saliyane wargastastra, saiki kalebu macem-macem disiplin akademik, kalebu jalmasastra, purwasastra, bandhasastra, bhumisastra, itihasa, basastra, tatasastra, yuktisastra, jiwasastra, budaya, lan prajasastra .
Kêdadèyan La Niña taun 2010-2012 Kedadèyan La Niña 2010-2012 punika salah sawijining sing paling kuat sing kêrêkam
Hal Iki nyêbabake Australia ngalami sasi terbasah inggih menika sasi September lan rekor saka taun 2010, lan warsa sing paling udan kaping papat ing rekor padha taun 2010
rata-rata nang ndhuwur tren anyar, ingkang ndadosaken taun 2011 gabung kaliyan taun 1997 minangka taun sing paling panas kaping 14 sing kerekam.Kedadèyan La Niña iki uga nyebabake kegiatan siklon tropis wonten inggil radin radin ing Samodra Atlantik Lor sajorne musim prahara gedhe padha taun 2010, 2011, lan 2012, dene Samodra Pasifik Wétan lan Kulon ngalami rekor aktivitas sing kurang padha taun 2010 lan aktivitas
kurang padha taun 2010 lan aktivitas ing ngandhap radin radin padha taun 2011.
Raden Antawasesa Raden Antawasesa putrane Prabu Tuguwasesa (ratu ing Gilingwesi)
Satriya digdaya sekti mandraguna
Sejatine iku Raden Antaséna kang namur sarira
Tokoh iki mung tinemu ing wayang purwa lakon Prabu Tuguwasesa
Nedya Nelukake Negara Ngastina
Sawijining dina, Raden Antawasesa dijak ramane nelukake Negara Ngastina
Tindake mung didherekake Patih Yudana, tanpa nggawa wadyabala
Tekan Kraton Ngastina, Raden Antawasesa sigra ngadhep Prabu Duryudana
Nepungake yen jenenge Raden Antawasesa, putrane ratu ing Gilingwesi Sang Prabu Tuguwasesa
Tekane ing Ngastina mundhi dawuhe ramane supaya nglengserake Prabu Duryudana
Prabu Duryudana kaget lan gumun, dene dumadakan ana wong ngaku putra ratu Gilingwesi
Kamangka ratu Gilingwesi iku Prabu Yudana, dudu Prabu Tuguwasesa
Lan mesthine ing dina iki wis bisa dikalahake dening Prabu Karna sawadyabalane
Raden Antawasesa atur wangsulan; mula bener pangandikane Prabu Duryudana
Ratu ing Gilingwesi pancen jejuluk Prabu Yudana
Nalika semana dikalahake dening Prabu Karna utusane Prabu Duryudana
Nanging Prabu Yudana bisa lolos saka praja
Manjing wana ketemu Prabu Tuguwasesa lan Raden Antawasesa
Wong loro iku saguh asung bebantu marang Prabu Yudana, ngalahake kraman kang nekani
Wasana Prabu Karna lan balane bisa dikalahake
Negara Gilingwesi bali ing astane Prabu Yudana, nanging Prabu Yudana masrahake negara Gilingwesi marang Prabu Tuguwasesa
Prabu Yudana rila mudhun pangkat, dadi patihe wae
Geger Gedhen Negara Ngastina
Prabu Duryudana ora percaya yen Prabu Karna bisa dikalahake lan Negara Gilingwesi wis karegem ing astane Prabu Tuguwasesa
Antawasesa ngucap, " Ora percaya ya sakarepmu
Sedhela maneh Ngastina uga bakal diregem dening Prabu Tuguwasesa
Wektu iki Prabu Tuguwasesa lan Patih Yudana wis ngenteni ing alun-alun Ngastina
Nek kowe ora gelem medhun saka dhampar keprabon sarana aris, bakal dirodhapeksa." Rampung ucape, Antawasesa banjur metu njaba
Prabu Duryudana sigra dhawuh marang Patih Sengkuni supaya ngerigake para Kurawa, ngrangket Prabu Tuguwasesa sakanca rowange
Perang ora bisa disingkiri.
Raden Antawasesa jebul digdaya banget
Sedhela wae para Kurawa wis dadi bandan kabeh
Priksa para rayine kabeh dibanda, Prabu Duryudana murinani
Sigra maju perang, ditandhingi Prabu Tuguwasesa
Sawise tandhing yuda cukup suwe, Prabu Duryudana diajar nganti babak bundhas
Patih Sengkuni nedya asung bebantu sarana licik
Tujune Raden Antawasesa ngerti
Sengkuni dicandhak terus dibanda
Rumangsa ora bakal menang mungsuh Prabu Tuguwasesa, Prabu Duryudana banjur mlajar anggendring
Pandhita Durna pasrah bongkokan njaluk urip
Pandhita Durna dicandhak banjur dipunji, digawa menyang Kraton Gilingwesi, bakal didadekake pandhita agung ing kana
Durna kaget, nanging ora wani mancahi karsane ratu gagah gedhe dhuwur iku
Para Kurawa lan Patih Sengkuni kang wis dadi bandan, dipasrahake marang Raden Antawasesa
Satriya ndhugal iku seneng banget atine
Para Kurawa dijabuti brengose, dene Patih Sengkuni sing gaweyane mitenah wong, diwudani, banjur diarak mubeng kuthagara Ngastina
Dadi tontonaning para kawula Ngastina.
Universitas Tohoku Universitas Tohoku (東北大学, Tōhoku Daigaku), dicekak dadi Tohokudai (東北大, Tohokudai) iku universitas riset umum kang mapan ing kutha Sendai, prefektur Miyagi, Jepang
Universitas iki didegaké taun 1907 minangka universitas ke-3 ing antarane Universitas Kekaisaran Jepang, sawisé Universitas Tokyo lan Universitas Kyoto
Wektu wiwitan, fokusé ana ing bidang ilmu pengetahuan lan kedokteran, banjur ngembang nganti nyakup ilmu humaniora uga
Ing taun 2016, Universitas Tohoku nduwèni 10 fakultas, 16 sekolah pascasarjana, lan 6 institut riset, kanthi total mahasiswa 17.885
Telu nilai utama universitas iki yaiku:
Wana Jawah Jawa Wétan-Bali 0 1721239 2025-04-08T14:19:07Z Meursault2004 /* Réferènsi */+ kategori 1721240 wikitext text/x-wiki Ekoregion Wana Jawah Jawa Timur-Bali (WWF ID: IM0113) nyakup tlatah dataran andhap ing sisi wétan pulo Jawa, lan pulo Bali, ing Indonesia
Ekoregion puniki benten saking alas udan pegunungan Jawa Wétan-Bali, ingkang wonten ing keinggilan langkung inggil ingkang dados dominan ekosistem pareden
Sakedhik sanget wana jawah dataran andhap ingkang ketirah saking jamanipun saderengipun dugi manungsa Papan lan katrangan
Ekoregion nyakup dataran andhap ing sisih wétan Jawa lan Bali
Ugi nyakup Pulo Madura lan Kepulauan Kangean ing pesisir lor Jawa